एसआईटी ने 13 आरोपियों के चालान कोर्ट में किए पेश
नाभा | नाभाजेल ब्रेक मामले में पंजाब पुलिस की एसआईटी ने मंगलवार को 13 आरोपियों के खिलाफ एसीजेएम पमेलप्रीत ग्रेवाल की अदालत में चालान पेश किया। एसआईटी ने सभी आरोपियों को भारी पुलिस फोर्स की सुरक्षा में अदालत में पेश किया।
जिन आरोपियों के खिलाफ चालान पेश किए गए। उनमें केएलएफ चीफ हरमिंदर सिंह मिंटू, पलविंदर सिंह पींदा, असिस्टेंट जेल सुपरिटेंडेंट भीम सिंह, जेल हेड वार्डन जगमीत सिंह, हलवाई तेजिंदर शर्मा, बिक्कर सिंह, जगतवीर सिंह, चन्नप्रीत सिंह, हरजोत सिंह, नरेस नोरंग, मुहम्मद आसीम सुनील कालड़ा शामिल हैं। इसके अलावा मार्च 2016 में सिविल अस्पताल से गैंगस्टर पलविंदर पींदा को फरार कराने के मामले में दर्ज एफआईआर नं 33 में अदालत में चालान पेश किया।
डीएसपी नाभा जसकिरत सिंह ने बताया कि एसआईटी ने 15 आरोपियों को नाभा अदालत में सीधा पेश किया। जबकि पंजाब गन हाउस मोगा के मालिक किरनपाल सिंह की पेशी वीडियो कांफ्रेंस से हुई। आरोपी सुनील कालड़ा को पहले जेल ब्रेक केस में पेश किया और फिर दोबारा भादसों में एक महिला के साथ लूट कर कत्ल करने के मामले में पेश किया गया। जिन आरोपियों का चालान पेश किया गया, उनकी नाभा जेल ब्रेक मामले की सुनवाई पटियाला सेशन कोर्ट में होगी। फिलहाल एसआईटी कपूरथला जेल में बंद गुरप्रीत सेखो, मनी सेखो को किसी वजह से पेश नहीं कर सकी। आरोपियों के वकील एसएस ग्रेवाल ने कहा कि पंजाब पुलिस मामले की सही जांच नहीं कर रही।
नाभा जेल ब्रेक के आरोपियों को अदालत में पेश करने ले जाती एसआईटी।
hin_Deva hin_Deva hin_Deva hin_Deva hin_Deva